钦定古今图书集成/明伦汇编/官常典/第465卷 > 黄回
## 钦定古今图书集成/明伦汇编/官常典/第465卷 > 黄回

按《宋书》本传，“回，竟陵郡军人也。出身充郡府杂役，稍
至传教臧质，为郡转斋帅。及去职，将回自随。质为雍
州，回复为斋帅。质讨元凶，回随从有功，免军户。质在
江州，擢领白直队主。随质于梁山，败走向豫章，为台
军主谢承祖所录，付江州作部，遇赦得原。回因下都，
于宣阳门与人相打，诈称江夏王义恭马客，鞭二百”，
付右尚方。会中书舍人戴明宝被系，差回为户伯，性
便辟勤紧，奉事明宝，竭尽心力。明宝寻得原赦，委任
如初。启免回，以领随身队统知宅及江西墅事。性有
功艺，触类多能，明宝甚宠任之。回拳捷果劲，勇力兼
人，在江西与诸楚子相结，屡为劫盗。会太宗初即位，
四方反叛，明宝启太宗使回募江西楚人，得快射手
八百，假回宁朔将军、军主，隶刘勔西讨于死虎，破杜
叔宝军。除山阳王休祐骠骑行参军、龙骧将军，攻合
肥，破之。累迁至将校，以功封葛阳县男，食邑二百户。
后废帝元徽初，桂阳王休范为逆，回以屯骑校尉领
军，隶齐王于新亭，创诈降之计，事在《休范传》。回见休
范可乘，谓张敬儿曰：“卿可取之，我誓不杀诸王。”敬儿
即日斩休范。事平，转回骁骑将军，加辅师将军，进爵
为侯，改封闻喜县，增邑千户。四年，迁冠军将军、南琅
邪济阳二郡太守。建平王景素反，回又率军前讨假
节。城平之日，回军先入。又以景素让张倪奴，回增邑
五百户，进号征卤将军，加散骑常侍，太守如故。明年，
迁右卫将军，常侍如故。沈攸之反，以回为使持节、督
郢州司州之义阳诸军事、平西将军、郢州刺史，给鼓
吹一部，率众出新亭为前锋。未发，而袁粲据石头为
乱。回与新亭诸将帅任候伯、彭文之、王宜兴、孙昙瓘
等谋应粲，粲事发，候伯等并乘船赴石头，唯昙瓘先
至得入。候伯等至，而粲已平。回本期，诘旦率所领从
御道直向台门，攻齐王于朝堂。事既不果，齐王抚之
如旧。回与宜兴素不协，虑或反告，因其不从处分，斩
之。宜兴，吴兴人也，形状短小而果劲，甚有胆力。少年
时为劫，《不须伴》郡讨逐，围绕数十重，终莫能擒。太宗
泰始中为将，在寿阳间击北魏，每以少制多，挺身深
入，无畏惮。魏众值宜兴，皆引避不敢当。稍至宁朔将
军，羽林监。以平建平王景素功，封长寿县男，食邑三
百户。至是为屯骑校尉，加辅国将军。回进军，未至郢
州而沈攸之败走。回至镇，进号镇西将军，改督为都
督。回不乐停郢州，固求南兖，遂率部曲辄还。改封安
陆郡公，增邑二千户，并前三千七百户。改都督南兖
徐兖、青冀五州诸军事、镇北将军、南兖州刺史，加散
骑常侍，持节如故。齐王以回终为祸乱，乃上表曰：“黄
回出自厮伍，本无信行，仰值泰始，谬被驱驰，阶藉风
云，累叨显位。及沈攸之作逆，事切戎机，臣暗于知人，
冀其搏噬，遣统前锋，竟不接刃。军至郢城，乘威迫胁，
陵掠所加，必先尊贵。武陵王车马器服，咸被掳夺，城
内文武，剔剥靡遗，及至还都，纵恣弥甚。先朝御服，犹
有二舆弓剑，遗思尚在军府，回遂启求，以拟私用，僭
侮无厌，罔顾天极。又广纳逋亡，多受劫盗。亲信此等，
并为爪牙，观其凶狡，忧在不测，恶积罪著，非可含忍，
应加划除，以明国宪。寻其衅状，是宜极法。但尝经将
师，微有尘露，罪疑从轻，事炳前策，请在降减，特原馀
嗣。臣过荷隆寄，言必罄诚，谨陈管穴，式遵弘典，伏愿
圣明，特垂允鉴。臣思不出位，诚昧甄才，追言既往，伏
增惭恧。”诏曰：“黄回擢自凡竖，夙负疵衅，贳以宪网，收
其搏噬，虽勤效累著，而屠怀于纪。新亭背叛，投拜寇
场，异规既扇，庙律几殆。幸得张敬儿提戈直奋，元恶
受戮。及景素结”逆，履霜岁久，乃密通音译，潜送器杖。
氛沴克霁，狡谋方显，每存容掩，冀能悛革，故裂茅升爵，均荣勋宠。凶诐有本，险慝滋深，构诱敬儿，志相攻
陷，悖图未遂，狼戾弥甚。近军次郢镇，劫逼府主，兼挟
私计，多所征索，主局咨疑，便加捶楚，专肆暴慢，罔顾
彝则。膺牧西蕃，徽贲惟厚，曾不知感，犹怀忿怨。李安
民述任河济星管，未周贪据。䘳“要，苦祈回夺，黩谒弗
已，叨侈无度，遂请求御舆，僭拟私饰。又招萃贼党，初
不启闻，伤风蠹化，莫此之甚。宜明绳裁，肃正刑书。”便
收付廷尉，依法穷治。回死时年五十二。子僧念，尚书
左民郎、竟陵相，未发从诛。回既贵，祗事戴明宝甚谨，
言必自名。每至明宝许，屏人独造，未尝敢坐。躬至帐
下及入内，料检有无，随之供送，以此为常。先是，王蕴
为湘州，颍川庾佩玉为蕴宁朔府长史、长沙内史。蕴
去职，南中郎将、湘州刺史南陵王翙未之任，权以佩
玉行府州事。先遣中兵参军、临湘令韩幼宗领军戍
防湘川，与佩玉共事，不美。及沈攸之为逆，佩玉、幼宗
各不相信，幼宗密图，佩玉知其谋，袭杀幼宗。回至郢
州，遣辅国将军任候伯行湘州事，候伯以佩玉两端
辄杀之。湘州刺史吕安国之镇，齐王使安国诛候伯。